section_heading: Carlin (2020.)
paragraph_text: Prva utrka u Austriji nije dobro počela za Tsunodu. U prvom krugu u zavoju broj 3, Yuki je udario i izvrtio svog momčadskog kolegu Jehana Daruvalu, oštetivši sebi prednje krilo i zaradivši kaznu od 5 sekundi, a Daruvalu bacivši na začelje poretka. Zbog toga je svoju prvu utrku u Formuli 2 završio na 18. mjestu, a s obzirom na to da je s tog mjesta trebao startati u sprint utrku, ni u drugoj utrci nije osvojio bodove završivši na 11. mjestu.<ref> Ilott pobjednik prve F2 utrke, dvojica debitanata na podiju! F1 Pulsmedia. Objavljeno 4. srpnja 2020. Pristupljeno 31. prosinca 2020. Glavna utrka druge runde vozila se 11. srpnja, također na Red Bull Ringu. Tsunoda je ovoga puta bio najbrži na slobodnom treningu, a u kvalifikacijama ga je tek na trenutak s vrha skinuo Guanyu Zhou, nakon čega je Yuki ekspresno uzvratio novim najbržim krugom, te stigao do prvog pole positiona u Formuli 2, koji mu je donio i prva četiri boda.<ref> Yuki Tsunoda najbrži u drugim kvalifikacijama F2 sezone F1 Pulsmedia. Objavljeno 10. srpnja 2020. Pristupljeno 31. prosinca 2020. Zbog odgode kvalifikacija za Veliku nagradu Štajerske u Formuli 1 zbog kiše, odgođena je i glavna utrka Formule 2. Dva sata nakon planiranog početka, utrka je krenula, a Tsunoda je poveo utrku. Cijelo vrijeme je bio vodeći vozač i u 24. krugu pozvan je u boks. Međutim, radio za prijenos poruka između boksa i vozača je zakazao, te Japanac nije dobio poruku momčadi. Morali su ga pozvati starinskim načinom, preko pitboarda na stazi, no Tsunodi su trebala tri kruga da ga primijeti. To ga je u konačnici vjerojatno koštalo pobjede jer je na starim gumama gubio vrijeme, a zbog problema pri promjeni prednjeg lijevog kotača pao je iza Guanyua Zhoua, Roberta Švarcmana i Calluma Ilotta. Na kraju je na najsvježijim gumama na gridu, stigao do drugog mjesta u utrci iza pobjednika Švarcmana.<ref> Robert Švarcman stigao do prve pobjede u dva sata odgođenoj kišnoj utrci! F1 Pulsmedia. Objavljeno 11. srpnja 2020. Pristupljeno 1. siječnja 2021. Sprint utrku je sljedeći dan startao sa sedmog mjesta, no odustao je zbog problema s kvačilom.